समूह ने दावा किया है कि उत्तर-पूर्वी नाइजीरिया के गांवों और कस्बों में इस्लामिक स्टेट लागू हो गया है.नाइजीरिया की सेना ने इसे 'खोखला' दावा बताया है.इससे पहले सीरिया और इराक के कुछ इलाकों में चरमपंथी संगठन इस्लामिक स्टेट 'ख़िलाफ़त' की घोषणा कर चुका है.इस महीने की शुरुआत में ग्वोज़ा कस्बे पर कब्ज़े के बाद अपने लड़ाकों को बधाई देते हुए बोको हराम के नेता अबू बक़र शेकाऊ का एक वीडियो जारी हुआ है.वीडियो में अबू बक़र यह कहते हुए दिखाई देते हैं, ''अल्लाह का शुक्रिया, जिसने ग्वोज़ा में हमारे भाइयों को जीत दिलाई और इसे इस्लामिक स्टेट का हिस्सा बनाया.''इस वीडियो में क़रीब 20 लोगों को कथित रूप से गोली मारते हुए दिखाया गया है.पिछले महीने अबू बक़र का एक और वीडियो जारी हुआ था, जिसमें उन्होंने इस्लामिक स्टेट को बधाई दी थी.वर्ष 2009 में बोको हराम के उभार के बाद से ही हज़ारों लोग मारे गए हैं. बोको हराम द्वारा क़ब्ज़ा किए गए कस्बों में ग्वोज़ा सबसे बड़ा है.अंतिम जनगणना के अनुसार, इसकी आबादी दो लाख 65 हज़ार थी.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)